



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din .03.2020

Ca urmare a notificării adresate de **Căunic Dănuţ şi Doiniţa** din municipiul Suceava, str. Ilie Ilaşcu, nr. 6, apt. 3, județul Suceava, privind **PUZ-Construire hale de producţie şi depozitare"** în com. Şcheia, sat Sf. Ilie, fn, județul Suceava, înregistrată la APM Suceava cu nr. 1963/21.02.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 6.03.2020, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în baza avizului favorabil al Direcției de Sănătate Publică Județeană Suceava;
  + în baza avizului favorabil al Inspectoratului pentru Situații de Urgență "Bucovina" al Județului Suceava;
  + în baza avizului favorabil al Inspectoratului de Poliţie Judeţean Suceava-Serviciul Rutier;
  + în baza avizului favorabil al Direcţiei Judeţene de Drumuri şi Poduri Suceava;
  + în lipsa comentariilor motivate din partea publicului interesat,

**decide:**

**PUZ-Construire hale de producţie şi depozitare"** în com. Şcheia, sat Sf. Ilie, fn, județul Suceava **titular Căunic Dănuţ şi Doiniţa** din municipiul Suceava, str. Ilie Ilaşcu, nr. 6, apt. 3, județul Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafaţă totală de 18332,00 mp, situat în intravilanul satului Sf. Ilie, com. Scheia, este localizat în **Intravilanul comunei Scheia, C.F. 47944** fiind mărginit la nord de Prop. Privata si un drum privat, la sud Prop privata, la Vest se mărgineşte cu prop. Privata, iar la Est se margineste cu DJ 209 C.

**Vecinătăți**

Terenul studiat, în suprafaţă totală de 18332,00 mp, situat în intravilanul satului Sf. Ilie, com. Scheia, este localizat în **Intravilanul comunei Scheia, C.F. 47944** fiind mărginit la nord de Prop. Privata si un drum privat, la sud Prop privata, la Vest se mărgineşte cu prop. Privata, iar la Est se margineste cu DJ 209 C.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin tema program se doreşte iniţierea unei documentaţii urbanistice pentru o suprafaţă de teren de 18332 mp pentru construire trei hale pentru depozitare piatră naturală şi piatră decorativă, cu regim de înălţime parter. Cele trei construcţii sunt identice din punct de vedere arhitectural şi structural. Acestea vor avea o structură de rezistenţă din elemente metalice cu închideri din panouri termoizolante.

**Indici urbanistici :**

**POT propus: 9,79 % CUT propus: 0,097**

**POT maxim: 40% CUT maxim: 1,6**

Total teren: 18332 mp (100%)

Total teren intravilan: 18332 mp (100%)

Suprafeţe construite: 1795,05 mp (9,79%)

Carosabil: 102323 mp (55,81%)

Spaţii verzi: 6304,95 mp (34,39%)

Locuri de parcare: 18

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a halelor se va realiza printr-un branşament la reţeaua de alimentare cu apă existentă pe drumul judeţean şi contorizarea consumurilor într-un cămin de apometru general şi contorizare individuală pe construcţie.

**Canalizare**

În perimetrul zonei studiate nu există reţele de canalizare. Canalizarease propune a fi în sistem propriu, apele uzate menajere fiind deversate într-un bazin vidanjabil construit pe amplasament, care va fi golit periodic. Pentru apele pluviale provenite din ploi se vor crea rigole de scurgere.

**Alimentarea cu energie electrică** a construcțiilor se va face prin racord la rețelele electrice de joasă tensiune existente în zonă.

**Alimentarea cu căldură**

Încălzirea construcțiilor se va realiza prin intermediul centralelor termice care vor funcționa cu combustibil gazos.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenajate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede o platformă betonată, cu europubele închise ce vor fi preluate periodic de o firmă specializată de salubritate, conform contractului care va fi încheiat ulterior.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Circulaţia auto** în zona studiată se face de pe drumul judeţean DJ 209 C existent şi dumurile adiacente acestuia cu acces direct la terenul studiat .

În interiorul parcelei se propune amenajarea unor alei de circulaţie cu sens dublu cu lăţimea de minim 8,00 m din drumul judetean existent, cu ieşire în drumul judeţean.

Circulaţia va asigura fluenţa traficului în interiorul incintei şi asigurarea ieşirii autovehiculelor din incintă. Numarul de locuri de parcare a fost dimensionat astfel incat sa fie asigurat minim un loc de parcare la 100 mp de spatii industriale. (18 locuri de parcare pentru 1795.05 mp de spatii industriale).

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e) mărimea şi spaţialitatea efectelor (zona geografică şi mărimea populaţiei potenţial afectate - este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural – nu este cazul;*

*(ii) depăşirea standardelor sau a valorilor limită de calitate a mediului – este redusă pe perioada execuției lucrărilor;*

*(iii) folosirea terenului în mod intensiv – este redusă pe perioada execuției lucrărilor;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 21.02.2020 și 25.02.2020, până la luarea deciziei de încadrare nu au fost semnalate observații din partea publicului.

În urma publicării din data de 16.03.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

**Şef Serviciu, Întocmit,**

**Avize, Acorduri, Autorizaţii Cons. Doru COJOCARU**

**Adina HOBJÎLĂ**

|  |  |
| --- | --- |
|  |  |